ଆଧାର ହେଉଛି ଭାରତ ସରକାରଙ୍କ ତରଫରୁ ଭାରତୀୟ ଅନନ୍ୟ ଚିହ୍ନଟୀକରଣ କର୍ତ୍ତୃପକ୍ଷଙ୍କ ଦ୍ବାରା ଜାରି କରାଯାଇଥିବା ୧୨ ଅଙ୍କ ବିଶିଷ୍ଟ ଏକ ପରିଚୟ ପ୍ରଦାନକାରୀ ସଂଖ୍ୟା । ଏହି ସଂଖ୍ୟା ଭାରତର ଯେ କୌଣସି ସ୍ଥାନରେ ପରିଚୟର ପ୍ରମାଣ ଭାବରେ କାମ କରିବ । ଡାକ ବିଭାଗ ଜରିଆରେ ପ୍ରାପ୍ତ ହୋଇଥିବା ଆଧାର ପତ୍ର ବା ଭାରତୀୟ ଅନନ୍ୟ ଚିହ୍ନଟୀକରଣ କର୍ତ୍ତୃପକ୍ଷ (ୟୁଆଇଡିଏଆଇ) ୱେବସାଇଟରୁ ଡାଉନଲୋଡ କରାହୋଇଥିବା ଇ-ଆଧାର ମଧ୍ୟ ସମାନ ଭାବରେ ପରିଚୟର ପ୍ରମାଣ ଭାବରେ ଗ୍ରହଣଯୋଗ୍ୟ ।
ଭାରତର ବାସିନ୍ଦା ହୋଇଥିବା ତଥା ଆଧାରରେ ପଞ୍ଜିକରଣ ପାଇଁ ୟୁଆଇଡିଏଆଇ ଧାର୍ଯ୍ୟ କରିଥିବା ଭେରିଫିକେସନ ବ୍ୟବସ୍ଥାକୁ ହାସଲ କରିପାରୁଥିବା ଯେକୌଣସି ବ୍ୟକ୍ତି, ସେ ଯେଉଁ ଲିଙ୍ଗ ବା ଯେଉଁ ବୟସର ବି ହୁଅନ୍ତୁ, ଆଧାରରେ ଯୋଗଦାନ ପାଇଁ ଆବେଦନ କରିପାରିବେ ।
ପ୍ରତ୍ୟେକ ବ୍ୟକ୍ତି କେବଳ ଥରେ ଯୋଗଦାନ କରିପାରିବେ । ଏହା ପାଇଁ କୌଣସି ଦେୟ ଦେବାକୁ ପଡେ ନାହିଁ । ପ୍ରତ୍ୟେକ ଆଧାର ସଂଖ୍ୟା ଜଣେ ବ୍ୟକ୍ତିର ପରିଚୟ ପ୍ରଦାନ କରୁଥିବା ଏକ ଅନନ୍ୟ ସଂଖ୍ୟା । ଗୋଟିଏ ସଂଖ୍ୟା କେବଳ ଜଣେ ବ୍ୟକ୍ତିକୁ ହିଁ ମିଳିଥାଏ ତେଣୁ ତାହା ଅନନ୍ୟ । ଅନ୍ୟ କେହି ସେହି ସଂଖ୍ୟା ପାଇବେ ନାହିଁ । ଏହି ସଂଖ୍ୟା ସାରା ଜୀବନ ପାଇଁ ବୈଧ । ଆଧାର ସଂଖ୍ୟା ଆପଣଙ୍କୁ ବ୍ୟାଙ୍କ ସେବା, ମୋବାଇଲ ଫୋନ କନେକସନ ତଥା ଅନ୍ୟ ସରକାରୀ ଓ ଅଣସରକାରୀ ସେବା ହାସଲ କରିବାରେ ସାହାଯ୍ୟ କରିବ ।
ଏହାକୁ ଅନଲାଇନରେ ଓ ଖର୍ଚ୍ଚସାଶ୍ରୟୀ ମାଧ୍ୟମରେ ଅତି ସହଜରେ ପରଖା ଯାଇପାରେ ।
ସରକାରୀ ବା ବେସରକାରୀ ଡାଟାବେସରେ ବହୁ ପରିମାଣରେ ଥିବା ମିଥ୍ୟା ଓ ନକଲି ପରିଚୟକୁ ନିକାଲି ବାହାର କରିବାରେ ଏହା ଅତି ଦକ୍ଷ ଓ ଅନନ୍ୟ ।
ଆଧାର ସଂଖ୍ୟା ଏପରି ଏକ ସଂଖ୍ୟା ଯାହା ଜାତି, ବର୍ଣ୍ଣ, ଧର୍ମ ଓ ଭୌଗଳିକ ସ୍ଥିତି ଆଧାରିତ ନୁହେଁ । ଏହା ସର୍ମ୍ପୁର୍ଣ୍ଣ ଭାବରେ କମ୍ପ୍ୟୁଟର ଦ୍ବାରା ଜାରି ହୋଇଥିବା ଏକ ଅନନ୍ୟ ସଂଖ୍ୟା ।
ଆପଣ ୩ଟି ଉପାୟରେ ନିଜ ଆଧାରର ସୂଚନା (ନାମ,ଠିକଣା, ମୋବାଇଲ ନମ୍ବର ଓ ଇ-ମେଲ୍ ପରିବର୍ତ୍ତନ)ଅପଡେଟ୍ କରିପାରିବେ ।
ୟୁଡିଆଇ ପରିଦର୍ଶନ କରନ୍ତୁ ଏବଂ 'ନିଜ ଆଧାର ତଥ୍ୟ ଅପଡେଟ୍ କରନ୍ତୁ' ଉପରେ କ୍ଲିକ୍ କରନ୍ତୁ । ଆପଣଙ୍କ ପରିଚୟ ପ୍ରମାଣନ ପାଇଁ ଆପଣଙ୍କ ପଞ୍ଜୀକୃତ ମୋବାଇଲ ନମ୍ବରରେ ଏକ ଓଟିପି ପଠାଯିବ । ନିଜ ତଥ୍ୟ ଅପଡେଟ୍ କରନ୍ତୁ ଏବଂ ପ୍ରାମାଣିକ କାଗଜପତ୍ର ଅପଲୋଡ୍ କରନ୍ତୁ ।
ଟ.୧୫ର ନାମପତ୍ର ଦେୟରେ ନିଜ ତଥ୍ୟ ତଥା ବାୟୋମେଟ୍ରିକ୍ ସୂଚନା ଅପଡେଟ୍ କରିବା ପାଇଁ ନିକଟସ୍ଥ ପିଇସି ପରିଦର୍ଶନ କରନ୍ତୁ । ଦୟାକରି ଧ୍ୟାନରେ ରଖନ୍ତୁ ଯେ ବାୟୋମେଟ୍ରିକ୍ ବିବରଣୀ କେବଳ ଏକ ପିଇସିରେ ଅପଡେଟ୍ କରାଯାଇପାରିବେ ।
୫ବର୍ଷ ଏବଂ ୧୫ ବର୍ଷ ବୟସରେ ପିଲାମାନଙ୍କର ବାୟୋମେଟ୍ରିକ୍ ବିବରଣୀ ନିଶ୍ଚିତ ଭାବେ ଅପଡେଟ୍ କରାଯିବା ଆବଶ୍ୟକ ।
Roll over stars then click to rate.
© 2006-2019 C-DAC.All content appearing on the vikaspedia portal is through collaborative effort of vikaspedia and its partners.We encourage you to use and share the content in a respectful and fair manner. Please leave all source links intact and adhere to applicable copyright and intellectual property guidelines and laws.
